OR hyggst byggja nýja aðveitustöð á Akranesi Skipulags - og umhverfisnefnd Akraneskaupstaðar hefur veitt Orkuveitu Reykjavíkur leyfi til byggingar rafmagnsaðveitustöðvar að Smiðjuvöllum 24 á Akranesi . Þessi nýja aðveitustöð verður alls 1.240 fermetrar að grunnfleti og leysir af hólmi eldri aðveitustöð , sem er á fyrirhuguðu íbúðarhúsasvæði . Þorvaldur Vestmann , framkvæmdastjóri Skipulags - og umhverfisstofu , segir undirbúning að þessari byggingu hafa staðið lengi yfir og gert hefði verið ráð fyrir aðveitustöð á þessum stað í allri lagnavinnu þegar nýja Þjóðbrautin var lögð .